Kauno šv. Elžbietos seserų kongregacijos vienuolynas

Kauno šv. Elžbietos seserų kongregacijos vienuolynas – moterų vienuolynas Kauno miesto pietinėje dalyje, Birutėje I, J. Pabrėžos g. 1, į pietus nuo Kauno botanikos sodo.Šv. Elžbietos Seserų Kongregacija. Vz.lt (tikrinta 2023-04-16). Antrajame aukšte įrengta šv. Onos koplyčia. Tai vienas iš dviejų Lietuvos elžbietiečių vienuolynų.Kontaktai ir rekvizitai.  Elzbietietes.lt (tikrinta 2023-04-16).

 Istorija 

1925 m. Kaune Sofijos Smetonienės rūpesčiu įsikūrė pirmosios šv. Elbžietos vienuolių ordino seserys, apsigyvenusios pas benediktines. 1931 m. kunigo ir rašytojo Maironio sesuo Marcelė Mačiulytė elžbietietėms padovanojo 0,5 ha savo žemės sklypą su mediniu namu bažnyčios reikalams, tačiau iš pradžių Vilkaviškio vyskupijos kurija sklypą išnuomojo šv. Vincento Pauliečio draugijai, čia įkūrusiai vaikų prieglaudą-darželį. Vėliau, 1939 m. šį sklypą kurija perdavė elžbietietėms, o iki metų pabaigos pastatytas modernistinis vienuolyno pastatas (architektas Karolis Reisonas).Žilvinas Rinkšelis. https://modernizmasateiciai.lt/sv-elzbietos-seseru-kongregacijos-vienuolynas/ Šv. Elzbietos seserų kongregacijos vienuolynas. ModernizmasAteiciai.lt (tikrinta 2023-04-16).

1940 m. birželį vienuolynas sovietų nacionalizuotas, 1941 m. liepą grąžintas vienuolėms, bet po II pasaulinio karo vėl nacionalizuotas. Čia įkurta pradinė mokykla, kurioje 1963 m. įvyko gaisras ir pastatas stovėjo tuščias. 1970 m. čia atliktas remontas, jame įsikūrė kultūros namai ir biblioteka, veikę iki 1990 m. rugpjūčio, kai pastatas sugrąžintas elžbietietėms. 1995 m. vienuolynas rekonstruotas (architektai Horst Rathe ir Violeta Beigienė).Skirmantė Javaitytė. Šv. Elžbietos vienuolyno seserys: siūlome visą Kauną apsodinti „rožėmis“. 2022-01-23, Kasvyksta.lt (tikrinta 2023-04-16).

 Šaltiniai 

Kategorija:Kauno religija
Kategorija:Lietuvos katalikų vienuolynai